經數: 一八三○

經名: 成唯識論述記卷第六本

頁數: 四三一

上	欄

等. 念惠等法彼體是思. 然非卽心故以爲

喩. 此中比量如文可解. 亦如正理論第十

一廣闡

論. 云何爲惠至斷疑爲業述曰. 此說勝惠

故言斷疑. 疑心俱時亦有惠故. 至下當知

論. 觀謂德失至非遍行攝述曰. 釋業義.

顯非遍行. 然於愚昧心中無者. 非一切愚

皆無. 以邪見者癡增上故. 今但愚而亦昧心

卽無也. 愚不昧者或可有故. 第八識昧而

不愚亦無惠也

正理師云

論. 有說爾時至天愛寧知述曰. 但相微除.

彼時亦有. 今應問彼. 天愛寧知

論. 對法說爲大地法故述曰. 天愛救言. 發

智六足俱我所宗. 總名對法. 對法說爲大

地法故

論. 諸部對法至執爲定量述曰. 今應難曰.

諸部對法展轉相違. 非是根本佛所說故. 汝

等如何執彼對法以爲定量. 總非諸部

大段第二遮是遍行

論. 唯觸等五至不應固執述曰. 唯五是遍

行. 如前引經. 說十非經. 不應固執. 須依

本經. 非末論故

旣別說已. 次總結之

論. 然欲等五至如信貪等述曰. 此中比量.

欲等五法. 定非遍行. 非觸等五故. 如信貪

等

大段第三明欲等五獨或□生

論. 有義此五至必有餘四述曰. 此師意說.

中	欄

此欲等五. 若一起時必有餘四. 相資之時方

作用轉. 五必俱生. 若一不起時. 餘四皆不

起. 此安惠義. 西方共責. 論說四境能生欲

等. 如何此五定可俱生. 又若有境非曾所

受. 但聞此勝名卽生希欲. 如何有念. 不

專注故如何有定. 不印是非亦無勝解. 故

必不俱. 彼言四境能生欲等. 約欲等五行

相增說. 謂欲但於1所樂境增. 故偏說之.

非實於中無細餘四. 故必相資

論. 有義不定至無後二故述曰. 起欲等五

或俱不俱. 所以知者. 瑜伽第三說四一切.

說此五種無後二故. 第三是時. 第四是俱.

未必具故. 若言欲等行相不俱增故彼不

說俱. 五體旣俱有. 彼處應說

論. 又說此五至非定俱故述曰. 五十五說

此欲等五緣四境生. 所樂決定曾習所觀.

所緣四境能緣欲等. 非是俱故. 論說此五

依四境生. 若境不必俱. 欲等未必□. 所緣

能緣各各非定俱故. 非必相資

此義如何等

論. 應說此五至唯起憶念述曰. 此欲等五

緣四境時. 或時起一於所樂境唯起於欲.

境非串習故無念起. 境不決定故無勝解.

非所觀境故無定惠. 此所樂境旣如是簡.

次餘三境准此可知

論. 或於所觀至有定無惠述曰. 於第四境

唯起專注問定惠境同二必俱有. 何得

別生答謂愚昧類極愚癡者. 爲欲攝斂

粗動心故. 專注繫念. 非有簡擇諸法道理.

下	欄

但學緣眉間等. 住心. 於此時中都無有

惠. 世間之人皆共知彼有定無惠

若爾此境何名所觀. 所觀之言惠之境故. 以

本論言定緣所觀必惠境故

論. 彼加行位至緣所觀境述曰. 此愚昧者.

於攝斂心加行位中有少聞思. 或依師傳

聞說斂心眉間之言. 或獨尋經論見斂

心之語少有簡擇. 然斂心時但住所緣. 繫

心眉間不能簡擇. 此定所緣之境. 從前加

行位. 說名所觀境

論. 或依多分至其類寔繁述曰. 此第二解.

或所觀境多定惠俱. 此愚昧者雖無惠數.

從餘多分故說定境名爲所觀. 如欲界中

戱忘念天. 以多耽染故專注一境. 意憤□

天角眼相視專心致死. 又或起貪. 或瞋他

等. 唯有專注而無簡擇. 亦癡多故. 其類非

一. 如此愚癡闇昧多者. 唯有定故於所觀

起一定也

論. 或於所觀至馳散推心述曰. 或唯起惠.

謂掉擧多者不專一境. 馳散其心推心法

相或復事理. 唯有惠無定亦世所共成. 卽

四境中一一別起. 境互所無合有五種

論. 或時起二至合有十二述曰. 此說於境

但具二義. 故說起二. 今說或於二境起二.

卽以所樂爲初合餘有四. 今論但擧欲之

所樂合. 謂所樂決定爲初合起欲解. 以所

樂曾習境合起欲念. 以所樂所觀合起

欲定. 以所樂所觀合起欲惠次以決

定爲初合餘有三. 謂以決定曾習境合

經數: 一八三○

經名: 成唯識論述記卷第六本

頁數: 四三二

上	欄

起解念. 以決定所觀合起解定. 以決定

所觀合起解惠次以曾習爲初有二.

謂以曾習所觀合起念定. 以曾習所觀

合起念惠次以所觀同起定惠爲一.

今論有三. 擧初之二. 及此後一. 總合以前

有十個二數也

論. 或時起三至合有十三述曰. 此說於四

境起三數. 初以所樂爲首合餘有六. 論

但擧一. 謂於所樂決定曾習合起欲解

念三. 復以所樂決定所觀合起欲解定

三. 復以所樂決定所觀合起欲解惠三.

復以所樂曾習所觀合起欲念定三. 復

以所樂曾習所觀起欲念惠三. 復以所

樂所觀起欲定惠三. 如是以決定爲首

有三. 謂於決定曾習所觀起解念定三.

復於決定曾習所觀起解念惠三. 復以

決定所觀起解定惠三. 如是於曾習所

觀起念定惠三. 合總四境起欲等有十個

三也. 此中但擧初一後一

論. 或時起四至合爲五四述曰. 謂於四境

更互除一. 謂初於所樂決定曾習所觀起

初四除惠. 如是於前四境除定取惠. 如

是於前四境中除曾習. 卽於三境起四.

除念取定. 如是四境中除決定. 於三境中

起四. 除解取念. 如是四境除所樂於三

境起四. 除欲取勝解. 卽互除一. 合四境起

亦有五個四也. 此中但擧後一初一. 一一

料簡如前可知

論. 或時起五至具起五種述曰. 文易知故

中	欄

論. 如是於四至三十一句述曰. 合前一一

別起乃至起五. 總有三十一句. 此中所說皆

據因位

論. 或有心位至此類非一述曰. 六識一時

中五皆不起. 如非四境現前. 於散疑境等

率爾心起六識. 皆無此欲等五. 此擧粗顯.

乃至等流亦有此事. 准義應知. 或第八識

俱此五亦無. 第七識如前有諍. 故知欲等

非必定俱

自下第四八識分別

論. 第七八識至如前已說述曰. 此七八識

若因若果位或有或無. 如前已說

論. 第六意識至皆不遮故述曰. 若在因中.

或五俱起. 或一一別生. 若在果時一向定有.

此中卽是諸位容有. 若轉依未轉依皆不遮

故

論. 有義五識至無簡擇故述曰. 此五皆無.

五識緣現在已得法起. 任運緣故無欲. 欲

緣未得境作意希望生. 故五識無也. 五識任

運緣境. 勝解審決印持. 故五無勝解. 五識

刹那□取新境. 不緣過去故境而生. 無有

追憶. 故無念也. 五識如對法第一末說. 自

性散動無有專注. 故無定也. 五識不能推

度無有簡擇. 故無惠也. 此師以天眼耳通

是意識相應惠. 瑜伽論依眼耳俱時意識相

應智說爲通性也. 後師卽彼二識爲所依.

智爲能依故有惠也

論. 有義五識至念境類故述曰. 第二師云.

五識亦非決定有此. 然或有時容皆具有.

下	欄

若上意識增上希望未來境等. 卽五識無. 緣

現在境言意引生. 微劣希望亦樂現境. 故

有欲也. 八非意引任運而生. 於境不樂故

無欲也. 五識雖無增上審境如第六識. 由

意引故亦有微劣印境義也. 五識雖無如

第六識念曾所受境體之念亦有意引微劣

於現境上念也. 現在之境是過去之類. 念

現在故亦有念也. 若第六識亦念過去曾受

境體. 亦念現在曾受境類故是增上. 皆意引

生

論. 雖不作意至故容有定述曰. 五識雖無

如第六識作加行意繫念□於一境之定.

亦有六引微劣專注現境義. 故有定俱也.

雜集論中遮有漏五識能入三摩□多等引

之定. 不遮三摩地等持定也. 謂等持通定

散. 但專注境義. 等引唯定心作意專注故

言等引者. 一引等故名等引謂身心中所

有分位安和之性. 平等之時名之爲等. 此

由定力故此位生. 引生等故名爲等引. 二

等所引故名等引. 謂在定位身心平等. 由

前加行入定之時定勢力暇伏比掉. 名之

爲等. 此等引生在定分位. 此在定位定數.

從前加行得名. 名爲等引. 等能引故其

等持者. 平等持心等但於境轉. 名爲等持.

故通定散其等至者. 亦有二義. 一云至

等. 謂在定定數勢力令身心等有安和相.

至此等位名爲等至. 二言等至由前加行

伏比掉等能力. 至此安和分位名爲等至.

此與等引大義少同. 梵云三摩□多此云

經數: 一八三○

經名: 成唯識論述記卷第六本

頁數: 四三三

上	欄

等引. 三摩地此云等持. 三摩□底此云等

至

論. 雖於所緣至有惠無失述曰. 五識雖無

推度深取. 亦有微劣簡擇之義. 故有惠俱.

由此大論六十六說眼耳二通是二識相應

智. 前師解此如前已說. 旣二識有惠故.

例餘三識亦然. 或是無記. 或生得惠. 或

加行惠. 聞思修所成卽彼類故. 佛地論說

除漏盡神通. 餘通妙觀察智者. 以眼耳

俱意. 亦是二通故. 多時相續不間斷故. 五

識數間斷故. 但說意俱之者. 多分妙觀察智

攝

論. 未自在位至此五定有述曰. 因中五識

或有或無. 無此時多. 有此時少. 第六意識

有此時多. 無此時少

論. 樂觀諸境至作事智故述曰. 此釋佛地

有欲無減等. 其文可知. 然佛五識不同凡

夫許佛亦緣三世起. 故知有念緣曾受境

體. 非如因中唯念境類. 佛地五識有作事

智. 故知有惠. 莊嚴論等說故

論. 此別境五何受相應述曰. 此下第五1問

也

論. 有義欲三至非所樂故述曰. 欲通三受

俱. 除憂苦二. 以此二境是逼迫法方生憂

苦. 欲緣所樂故非二受俱. 又五識中無此

等五. 欲非苦俱. 2受如前說

論. 餘四通四至五識無故述曰. 餘四通四

受除苦. 勝解等四五識無故. 亦非意地有

苦根也. 前第一師意中無苦. 五無欲等之

中	欄

師義也

論. 有義一切至心欲證故述曰. 第二師說.

一切五受皆五相應. 何以憂根與欲俱也. 瑜

伽五十七. 對法第十說憂根於無上法思

慕. 欲證愁□所攝. 卽善法欲與憂俱也. 證

憂餘時亦得俱也

論. 純受苦處至前已說故述曰. 此證苦俱.

又地獄全. 鬼畜少分純受苦處. 如前已說意

有苦受. 亦希心解脫. 解脫者解脫彼苦. 故

欲苦俱

論. 論說貪愛至必有欲故述曰. 對法第七

瑜伽五十九. 說貪與憂苦相應. 貪必欲前

境故必欲俱. 亦知欲數苦憂俱也. 卽答前

師. 欲憂苦□

論. 苦根旣有至苦俱何咎述曰. 如前已說

苦根在意. 故後餘四亦得相應. 此就他宗

設說五識無欲等. 故說自意識有苦根義

論. 又五識俱至義如前說述曰. 此說正義.

五識□有. 已說欲與憂苦相應. 故但說四

與苦等俱. □如前說. 有微細解等. 五受相

應

論. 由斯欲等五受相應述曰. 結政義也.

此論上文逐難分別

自下第六三性. 第七三界. 第八三學. 第九三

斷. 第十漏無漏. 第十一報非報等諸門分

別

論. 此五復依至如理應思述曰. 任自思取.

然五數與煩惱隨煩惱相應. 有漏善心或

俱不俱等. 下自當知. 非以煩惱等中欣□

下	欄

行別故. 善中加行生得緣世無爲別故不

與相應. 前遍行五有心必有. 明通一切皆

無遮故. 但於欲等諸門分別3◎

◎4論第六

論. 已說遍行至其相云何述曰. 明心所

中. 下第二段. 初結前問後也

論. 頌曰至行捨及不害述曰. 自下依問別

答. 初頌. 後釋. 卽爲二也. 然百法等信後說

勤. 此中根後方說勤者. 彼依因依以辨次

第. 信爲欲依. 欲爲勤依故. 此約立依以

辨次第. 依根精進立捨等三. 理須相合.

故不同也言行捨者. 此行蘊捨. 別受捨

故. 及言有二. 至下當知

下長行中文別有三. 初釋善得名破異宗

執. 次依頌列別出善體. 下諸門辨

論曰唯善心俱至定有十一述曰. 解善得

名破異執也. 解頌善字. 定十一故者. 遮

異執故. 且薩婆多法救俱舍雜心等說善

有十種. 除此無癡. 乃減此一. 正理論師說

有十二更加欣厭. 婆沙雖說別有厭等.

法救等不說. 故此中非之但言唯善十一.

不言遍善故遮彼也正量部說十三唯

善. 此十一外更加欣厭. 故此定言遮增減

執. 又遮薩婆多等輕安遍善. 今言唯善非

必遍善. 下雖更說有多善法. 其勝用者唯

十一故

論. 云何爲信至心淨爲性述曰. 次下第二

出諸善體分爲八段. 合□愧爲一. 三善

根爲一故. 別解信中初申正義. 下破外執

經數: 一八三○

經名: 成唯識論述記卷第六本

頁數: 四三四

上	欄

申正義中. 初略. 後廣. 略中體業. 此卽性

也. 顯揚對法五蘊論第雖文同此. 然有實

等不別分別. 唯此說之實德能三是信

依處. 是境第七深忍樂欲是信因果心

淨爲性. 正顯自體

論. 對治不信樂善爲業述曰. 此明業用. 顯

揚說有五業. 然治不信. 初與此同. 此言樂

善. 卽彼四種. 能得菩提資糧滿故. 利益自

他故. 趣善道. 增長信. 卽是論中堅固信也.

對法論說. 樂欲所依爲業. 卽是彼第1九云.

信爲欲依. 約入佛法初首爲論. 若言通

論一切信業. 顯揚五業中. 除第二菩提2因

論. 然信差別略有三種述曰. 下廣前難有

三. 初解依處. 次解業用. 後解自性. 初中又

二. 先標. 後釋. 此初也

論. 一信實是至深信忍故述曰. 謂於一切

法若事若理信忍皆是. 對法云. 於實有體

起忍可信. 古師依此謂此四諦體實有也.

今此中言. 若信虛空此是何等. 體非實故.

亦非諦故. 爲信虛空卽此攝故. 但可總言

若理若事. 空雖體無. 有空理故

論. 二信有德至深信樂故述曰. 同體別體

有漏無漏住持眞行所有三寶. 皆是彼攝.

如眞淨故. 所餘是此眞淨方便亦名眞淨

論. 三信有能至起希望故述曰. 謂於有漏

無漏善法. 信己及他. 今能得後能成. 無爲得

有爲成. 世善得出世成. 起希望故. 希望欲

也. 忍樂欲三如次配上. 對法但言謂我有

力能得能成. 且據自成. 此亦通他總致能

中	欄

得等言

上來已解信所依訖. 隨文便故未解心淨.

次釋彼業

論. 由斯對治至世出世善述曰. 正治不

信彼實事等. 能起愛樂於無爲證. 有爲善

修. 故是信業

自下欲顯忍樂欲三是信因果. 及欲顯彼

心淨之言是信自相寄問徵起. 於中有四.

一問. 二答. 三難. 四通

論. 忍謂勝解至自相是何述曰. 此外問也.

前言忍者卽謂勝解. 忍可境故. 卽是此信

同時之因. 下言樂欲□是欲數. 樂希境故.

卽是同時信所生果. 此中何者是信自相. 確

實論其自相是何. 確者實也. 或忍樂欲. 異

時因果. 理無遮也

下論主答彼. 因解心淨

論. 豈不適言心淨爲性述曰. 適者向也□

也

論. 此猶未了至爲難亦然述曰. 三外難言.

此由未了彼心淨言. 若淨體卽是心持業釋

者. 信應非心所. 淨卽心故若淨體非卽

心令心淨者. 心之淨故依依士釋第三轉

聲. □等何別. 亦令心淨故. 若心俱淨法. □

近釋者. 淨與心俱故. 爲難同令淨. 亦□等

無別

論. 此性澄淸至立心淨名述曰. 論主通曰.

此信體澄淸能淨心等. 餘心心所法但相應

善. 此等十一是自性善. 彼相應故. 體非善.

非不善. 由此信等俱故心等方善. 故此淨

下	欄

信能淨心等. 依依士釋. 又□等十法體性雖

善. 體非淨相. 此淨爲相. 故名爲信. 唯信是

能淨. 餘皆所淨故. 以心王是3主. 但言心淨.

不言淨心所. 文言略也

論. 如水精珠能淸濁水述曰. 喩如水精珠

能淸濁水. 濁水喩心等. 淸珠喩信體. 以投

珠故濁水便淸. 以有信故其心遂淨

若爾□等例亦應然. 體性淨故. 斯有何別

論. □等雖善至無濫彼失述曰. 其餘□等

體性. 雖善令心等善. 不以淨爲相. 但以

修善羞恥等爲相. 此信以淨爲相. 無濫

□等之失. 非□□故. 信是無□. 非信信故.

□是不信. 今此淨者. 信體之能

論. 又諸染法至故淨爲相述曰. 此第二義.

所餘一切染法等中. 各別有相. 如貪愛等.

染心所內唯有不信. 自相渾濁. 渾濁餘心

等令成染汚. 如極穢物自穢穢他. 亦如泥

○動泥濁水. 不信亦爾. 唯一別相渾穢染

汚. 得總染也. 信正□彼不信渾濁. 故以淨

爲信之相也. 下破有二. 如文可知也

論. 有說信者愛樂爲相述曰. 上座部義. 或

大乘異師. 謂愛樂彼法故

論. 應通三性至非信所緣述曰. 論主難云.

應通生性. 愛三境故. 若許三性體應卽

欲. 欲緣所樂故. 若汝之信有其善惡. 惡不

信可是有. 於無記中其信是無. 復非是欲.

又信於三. 信非三性. 何妨愛三而唯性善.

4及爲遮此5妨作是言. 又於四諦皆有信

生. 若愛樂是信. 應於苦集二諦信不緣

經數: 一八三○

經名: 成唯識論述記卷第六本

頁數: 四三五

上	欄

之. 誰有聖者愛樂苦集故. 苦集諦應非

信所緣

論. 有執信者隨順爲相述曰. 或大乘異師.

或是大衆部. 以隨順彼法是信相故

論. 應通三性卽勝解欲述曰. 境有三性故

隨通三. 若許爾者應勝解欲

彼若救言雖言隨順體非解欲者

論. 若印順者至卽是欲故述曰. 論主難云.

隨順有二種. 一者印順卽是勝解. 印而順彼

故. 二者樂順卽是欲數. 樂於彼法卽是欲

故

若彼救言二俱之順體是信. 非卽欲解

論. 離彼二體至心淨是信述曰. 論主難云.

若離欲解決非順相. 非彼二故. 如受想

等. 故論但言離彼二體無順相故. 由此應

知心淨爲信. 忍可及欲是信之具. 正理論師

以忍可爲信. 卽當此勝解也

論. 云何爲□至止息惡行爲業述曰. 下第

二段□愧合解. 於中有二. 初別解. 後總解

依自法力者. 顯揚云. 依自增上及法增上

羞恥過惡. 卽是二緣. 今此乃顯□之別相.

卽是崇重賢善二法. 謂於有賢德者若凡

若聖. 而生崇敬. 於一切有漏無漏善法. 而

生崇重. 此是□之別相. 至下當知. 對治無

□其義可知. 與止息惡行爲所依. 由此故

惡不轉. 顯揚皆例於信起五業. 初皆所治

別業. 卽皆同此

論謂依自法至息諸惡行述曰. 謂於自身

生自尊愛. 增上於法生貴重. 增上二種力

中	欄

故. 崇賢重善. 羞恥過惡. 謂作是意言. 我

如是身1乃作諸惡. 彼法甚好2次依用之.

卽雖依周孔之書皆名貴法. 世禮儀故. 然

以刑防惡如國法律. 卽是後文世間愧攝

論. 云何爲愧至止息惡行爲業述曰. 依世

間力輕拒暴惡. 別者謂若他人譏毁. 及羞

諸惡法. 而不作皆名依世間. 惡法名他. 故

對法但言羞他爲體. 顯揚卽言於世增上.

卽是緣也. 有惡者名暴. 染法體名惡. 於彼

二法. 輕有惡者而不親. 拒惡法業而不

作. 或總輕拒. 或總暴惡. 此皆是愧別相. 餘

業如前

論. 謂依世間至息諸惡業述曰. 謂爲世人

所訶. 自厭於惡染己二增上力. 所以乃止

息諸惡業

論. 羞恥過惡至假說爲體述曰. 下總解

有四. 一會舊文. 二難古說. 三釋外問. 四

解自他. 此初也. 羞恥等是□愧二法之通

相. 故諸對法顯揚等. 依此通相假說爲二

別體. 彼雖言他自增上等. 然是起緣非是

別相

今難彼言

論. 若執羞恥至有此義故述曰. 下難古說

有四. 一體無別難. 二不相應難. 三非實

有難. 四不遍善難. 此初二難也. 執彼羞恥

爲此二別相. 應此二體無有差別. 相無異

故. 旣爾二體定不相應. 無二受二想等體

有此俱起義故. 二量可知

論. 若待自他至便違聖敎述曰. 此非實有

下	欄

難. 謂彼若言由待自他境差別故二體有

別可俱起者. 應此二種. 皆非實有. 有所

待故. 如長短等. 無別自體待自他故方

成二別. 豈非是假. 若許是假便違聖敎. 五

十五等說十一善中八是實有

論. 若許□愧至十遍善心述曰. 不遍善

難. 又彼若言此二體定實有. 然前後生. 不

可俱起. 待自他故. 若爾復違論說十遍

善心. 此大論中六十九說. 至下當知. 故知

二法非前後起

論. 崇重輕拒至何乃偏責述曰. 下解釋外

問有六. 一問. 二答. 三難. 四通. 五徵. 六釋.

此問也. 若崇重善爲□. 唯緣善故. 輕拒

惡爲愧. 唯緣惡故. 是二之別相者. 此二所

緣旣有異故. 應不俱生. 彼此二失旣同. 何

乃偏能□我. 我亦境別. 緣自他故. 不同

時故

論. 誰言二法所緣有異述曰. 此論主答. 卽

是□愧同一境也

論. 不爾如何述曰. 此外人難

論. 善心起時至所緣無別述曰. 此論主通.

善心起時隨緣何境. 不簡諸諦3實等. 皆是

隨一善心. 此一聚心等中. 皆有崇重善及

拒憚惡義. 此二種義是二別相. 非二所緣.

所緣同故. 卽是二法各別功能. 是二別相. 一

性能崇善. 一性能拒惡. 善心起時必有此

二故得俱起. 此中非是二所緣故二必同

緣. 故此二法遍善心也

論. 豈不我說亦有此義述曰. 外人復徵. 我

經數: 一八三○

經名: 成唯識論述記卷第六本

頁數: 四三六

上	欄

前所言亦有不緣自他境別. 但是二法待

自及他. 功能異故. 許俱時生. 體非假有

論. 汝執□愧至前所設難述曰. 此論主釋.

□愧俱以羞恥爲相. 卽是此二自相旣同.

何理能遮我前所設難. 一體無別難. 二不

相應難. 三應假有難. 四非遍善難. 故我可

然. 有二別相所緣不別故

論. 然諸聖敎至名自他故述曰. 下解自

他. 其中二釋. 一自身及法名自. 世間王法等

名他. 內外異故. 又涅槃經對法等. 說此二

別顧自他者. 崇善是顧自義. 拒惡名顧

他義. 所以者何. 下通二義. 於己益名自. 於

己損名他. 故卽會自他是二別相. 正理論

師云. 羞現罪因名自. 現屬身故. 羞罪果

名他. 非現屬己故. 今顯別彼也

論. 無貪等者至近對治故述曰. 下文有二.

初總. 後別. 總中又二. 初牒頌顯. 後釋善根.

頌中所云無貪等三根. 等者等取無瞋無

癡. 釋根名者. 生善勝故. 有何勝也. 三不

善根正相□對. 近別對治故. 此遠總對治. 卽

正見也. 非別治故. 然准此下文. 三不善根.

由三義故. 一六識相應. 二正煩惱攝. 此二

簡諸一切心所非不善根. 三起惡勝故. 正

釋根義. 其此三法正對□彼名爲善根. 今

准此文. 善根由二義. 一三不善根近對治

故. 簡餘一切善心所等不名善根. 非不善

根近對治故. 二生善勝故. 正釋根義. 餘論

無此. 如文可解

論. 云何無貪至作善爲業述曰. 下別釋有

中	欄

二. 初解無貪瞋. 後解無癡. 初中又二. 初別

解二. 後總解之. 有謂三有之果. 有具卽能

生三有之因. 相順之因唯是有漏. 爲緣之因

亦取涅槃. 能發貪等故亦是具. 中有業惑

皆是業具. 無著爲性. 惡行不起故善能作

論. 云何無瞋至作善爲業述曰. 苦謂三苦.

苦具卽彼能生苦者一切皆是. 准無貪中. 滅

諦涅槃亦是苦具. 違理生故

論. 善心起時至俱遍善心述曰. 此總解二.

其諸善心隨緣何境. 一一心中皆無著無

□. 此是功能. 貪對有有具. 瞋對苦苦具.

立二別相. 觀謂觀待. 如□與愧觀待自他.

非要無貪緣有有具. 無瞋緣苦苦具. 故

遍善心. 如□愧說. 貪通三界發業. 潤生.

總說有有具. 瞋唯欲界發業力勝. 故云於

苦苦具. 然對法與此同. 顯揚瞋但約有情

重處爲論. 今能除法□通三界

下解無癡有二. 初略. 後廣

論. 云何無癡至作善爲業述曰. 此略也. 無

癡於理及一切事明解不迷. 作善止惡是

此體業

論. 有義無癡至決擇性故述曰. 廣有二說.

體卽別境惠. 對法第一說. 報敎證智決擇

爲體. 彼是本論. 彼釋云. 謂報敎證智. 是生

得聞思修. 如次配之. 以報爲生得. 生便

卽得故. 從所依名報. 聞緣敎生. 從境爲

名故. 思能引證故. 說思爲證. 證是修惠. 是

思所生. 思惠從果以彰號. 智謂修惠. 是所

生故. 當體得名. 若名修惠. 從因定爲名

下	欄

問若體卽是別境惠者. 何須善中唯說於惠.

餘四別境善中不說也

論. 此雖卽惠至故復別說述曰. 爲顯善品

有勝功能. 增長善故. 斷不善根故. 如煩

惱中見用增勝故別說之

論. 有義無癡至善根攝故述曰. 下文有四.

一標宗. 二引證. 三會違. 四立理. 此初也.

此以量破. 無癡. 非惠別有自性. 正對不善

之中無明善根攝故. 如無貪等量云. 無

癡. 定別有體. 所正對治是不善根故. 如無

貪瞋又此離惠實有自性無貪等三善根

攝故. 如無貪瞋不言是善十一善根攝.

捨等爲過故

論. 論說大悲至應惠等根攝述曰. 下引證.

有二文證. 此以敎理齊難. 何以知實. 亦有

文證. 瑜伽五十七卷說大悲以彼無嗔無□

二法爲體. 非二十二根攝. 若無癡以惠爲

性. 此大悲如十力. 應二十二根中惠根. 三

無漏等根所攝. 彼說十力四無畏等惠根等

攝. 不攝悲故. 此爲一違. 然彼前師何以解

此文. 彼云以有無嗔爲體故非根攝. 至下

當知

論. 又若無癡至餘皆是實述曰. 又引論難.

若此無癡以惠爲性. 如不害等應非實物.

不害以無嗔爲性. 此以惠爲體故. 若許無

癡是假. 便違大論五十五說十一善中不放

逸捨及不害三是世俗有. 餘皆實有. 由前

一理二敎故別有體

若爾對法文如何通

經數: 一八三○

經名: 成唯識論述記卷第六本

頁數: 四三七

上	欄

論. 然集論說至理必應爾述曰. 此會違也.

惠爲體者. 擧無癡之因果以顯無癡. 無癡

之因及果皆通四惠. 或是俱時. 或是別念. 此

是等流增上士用果故. 如彼論解信中. 亦

以忍樂卽勝解欲. 擧信因果以解信故. 無

癡亦然. 以爲同喩理必應然. 以四惠爲因

果而表無癡

所以者何

論. 以貪嗔癡至立不善根述曰. 下立理也.

由此三種能具二義. 一六識相應. 卽簡疑

等. 二正煩惱攝. 簡不信等. 餘非此位. 小乘

三義簡. 此中二義簡. 及起惡勝故. 解於根

義. 二簡餘法. 由一義故立不善根

擧此所治方辨能治

論. 斷彼必由至必應別有述曰. 斷彼三時

必由二對治. 一通對治. 卽唯善惠. 能總斷

故. 二別對治. 卽無貪嗔癡. 如貪嗔二有通

別對治. 不善根攝故癡亦爾. 不善根攝亦

有二對治. 如貪嗔二故. 必別有無癡. 以

下善根起惡勝故須二對治. 餘惑不然. 由

此因緣無癡離惠定別有體前師解大悲

非根攝云. 以用無嗔無癡二法爲體. 論

從無嗔說爲非根. 實是根攝若爾卽三

念住等亦爾不爾大悲似四無量中悲唯

以無嗔爲性. 今從無嗔說根所不攝. 念

住依惠故根所攝. 且約影顯非實理文

若爾卽三世俗有文如何通答實有者體卽

惠故問不害體卽無嗔. 應非假有答世

俗有言通假實故. 如種子世俗有言. 卽是

中	欄

實故. 三是世俗皆是假有. 此亦不然. 如五

見惠分說爲世俗有故非是假有. 此無癡亦

爾若爾不害無嗔分. 如何通故後師爲

正

頌所言勤安等者

論. 勤謂精進至滿善爲業述曰. 下文有二.

初略後廣. 勤苦名通三性. 此卽精進故體唯

善. 於善品修. 於惡品斷. 事中勇健. 悍且勇

而無1惰. 自策發也. 悍而無懼耐勞□也.

勇者升進義. 悍者堅牢義滿善爲業者. 對

法云成滿一切善品爲業. 彼釋云. 滿善品

者. 謂能圓滿隨初所入根本靜慮. 成善品

者. 謂卽於此極善修治. 此中但言滿善. 彼

據因中一分隨所入定更復修治. 此據行

因成佛果滿. 更不修治故唯言滿. 卽通三

乘究竟果位. 或作善事圓了名滿. 能滿善

故. 非要聖果

若唯言勤. 三性之法俱可勤苦. 然此中言何

性所攝

論. 勇表勝進至唯善性攝述曰. 下廣2解有

二. 初釋前難. 後辨差別. 此初也勇表念

念高勝. 非如染法. 設雖增長. 望諸善品. 皆

名爲退. 亦不名進. 無益進故進謂進成

聖者身故悍表精純. 簡四無記無覆淨

也. 彼雖加行作意修習. 而非精純. 不應正

理故不名精. 復非染故乍可名純. 今此精

純卽總釋也

論. 此相差別至無退無足述曰. 有五如

文. 下辨差別有三. 初論家作名. 次引經

下	欄

屬. 後顯位異. 此初也

論. 卽經所說至如次應知述曰. 卽以經屬.

顯揚但有經之五名. 對法二名皆悉具有. 八

十九云. 最初發起猛利樂欲名被甲. 經名

有勢. 如著鉀入陣卽無所畏有大威勢. 次

起堅固勇悍方便名加行. 經名有勤. 堅固

其心自策勤也. 次爲證得不自輕蔑亦無

怯懼名無下. 經名有勇. 不自卑下更增勇

銳. 次能忍受寒熱等苦. 於劣等善不生厭

足. 欣心後後勝品功德等名無退. 經名堅

猛. 遭苦不屈. 堅猛其志. 次後乃至漸次入

諦觀等後後勝道名無足. 經名不捨善□.

□謂車□. 以□牛者令牛不出能有所往.

善法亦爾. □修行者不越善品. 往涅槃宮

修曾不足. 從喩爲稱

下顯位異

論. 此五別者至三品別故述曰. 今此第一.

卽初發心. 餘四修行. 修行中有二. 自分勝

進. 自分行中有上中下三品別故. 總爲五

也. 且如初地行捨有初發心. 有下品中品

上品行檀. 檀成滿已方入二地. 持戒勝進

趣後名勝進行. 如是乃至十地之中位位皆

爾. 如十地論廣解

論. 或初發心至修差別故述曰. 下第二解.

此五卽是四種修中加初發心. 謂長時修無

間修殷重修無餘修四. 如對法第十二抄

及攝論第七廣解下第十卷說. 然十八任持

精進有三. 攝此四者亦如彼抄. 本地菩薩

地及決擇七十八等□爾. 卽六度皆有也

經數: 一八三○

經名: 成唯識論述記卷第六本

頁數: 四三八

上	欄

論. 或資糧等五道差別述曰. 自下第三解.

資糧加行見修無學五位. 如對法第八末

第九等解

問旣通三乘. 三乘無學云何無足. 不捨善□.

果已滿故

論. 二乘究竟道至樂利樂他故述曰. 二乘

無學. □心欣大菩提故. 佛究竟果. 樂盡未

來際利樂有情故. 皆得名不捨善□. 趣寂

二乘亦利樂他. 卽波羅蜜者. 略故不說

論. 或二加行至勝進別故述曰. 又加行等

四道爲五. 然加行中有近有遠. 名二加行.

四道如後第十卷解. 卽此幷前合有五解

論. 安謂輕安至轉依爲業述曰. 亦牒頌解

謂輕而安隱. 離重名輕. 調暢名安. 此有二

種. 一無漏者. 除有漏粗重. 粗重通三性. 二

有漏者. 除煩惱粗重. 唯是善性. 此正對治

□比一法. 然對法說除一切障. 顯揚云除

粗重. 然對法第十說亦同之. 彼約通障. 此

約別障. 以□比是無堪任性. 安是堪任故唯

除彼

論. 謂此伏除至轉安適故述曰. 釋轉依業.

有漏者伏無漏者除一切能障定法. 此或煩

惱. 或是受數. 但能障定卽是所除. 又今說此

但是□比. 令所依身轉去粗重得安隱故

論. 不放逸者至善事爲業述曰. 下有略廣.

此略也不放逸以精進及三根. 於所斷惡

法防令不起. 所修善法修令增長. 體是四

法. 約別功能假說不1逸. 所防中通一切有

漏法

中	欄

論. 謂卽四法至無別用故述曰. 下廣有二.

初廢立. 後問答辨. 此初也. 此非別有體. 離

彼四法無異相故. 體性無別. 無別用故.

作用不殊. 雙成無別體用也. 其文易了

問信等十法皆有防惡修善之能. 何故唯

於四法立也

論. 雖信□等至故非此依述曰. 其餘六法

而方彼四. 勢用微而且劣故. 何謂爲劣. 此

四法中三法爲根. 精進遍策一切能斷能修

善心. 彼餘六法非根及遍策故. 非不放逸

之依. 卽非勝也

下問答有六. 初問. 次質. 三答. 四難. 五徵. 六

釋

論. 豈不防修是此相用述曰. 順正理等外

人問曰. 豈不防惡修善. 是此不逸相用. 何

用以四爲體. 此則一切別立有體皆作是

說. 別有不逸不逸卽是防修. 隱不逸之名

出防修爲難

論主次質

論. 防修何異精進三根述曰. 此質也. 汝之

防修何異四法. 四法能防惡. 及修善故

論. 彼要待此方有作用述曰. 外人答曰. 彼

四法無力不能防修. 要待此中別有不逸.

令其四法方有防修之用. 故不以四法爲

防修體. 故知別有不放逸也

論. 此應復待餘便有無窮失述曰. 論主難

曰. 四法能防修. 四體無力故待不逸. 不逸

能防修. 亦應無力復有所待. 如彼四法. 如

是展轉. 有無窮失. 若不放逸別有自性. 不

下	欄

待餘法卽能防修. 彼四亦然. 故非離彼別

有不逸

論. 勤唯遍策至有防修用述曰. 外人徵曰.

勤體唯能遍策勵善心. 三根但能爲善法依.

依是根義. 如何說此四法有防修用

論. 汝防修用其相云何述曰. 此論主問

論. 若普依持至卽總四法述曰. 若普依

持一切善心名防修義. 卽是三根. 依謂依

處. 持令增長. 若能遍策發驅錄一切善心

名防修. 不異精進等此四別能也. 若止惡

不生進善令起名防修者. 總此四法故無

別體

論. 令不散亂至卽應是念述曰. 若令心等

不散名防修. 卽應是定. 若令心心所法同

取一境. 不乖返緣名防修. 與觸何別. 若所

作善惡憶念不忘名防修. 卽應是念

論. 如是推尋至定無別體述曰. 由前道理

推不放逸防修之用. 離無貪等四法總別之

能. 竟不可得. 故不放逸定無別體問何

故此中以無貪爲首等餘三法. 不以精進

爲初答次前別簡中. 以無貪爲首故. 從

近而結也. 卽顯不逸不如小乘體是實有.

卽是假有之所以也

論. 云何行捨至靜住爲業述曰. 行者行蘊.

行蘊中捨. 簡受蘊中捨故置行言. 非謂行

也. 亦以四法爲體. 別正對治掉擧. 體性靜

住爲業

論. 謂卽四法至寂靜而住述曰. 下文有二.

初正解體業. 後解廢立. 此初也. 若通對治

經數: 一八三○

經名: 成唯識論述記卷第六本

頁數: 四三九

上	欄

亦一切法. 對法云由捨相應離比沒等不平

等性故. 卽擧通障. 此擧別障平等正直

者. 對法云. 由捨與心俱離比沒等. 初心平

等. 遠離加行次心正直. 於染無1怯後無功

用. 廣如彼說. 然諸論皆言. 由不放逸斷諸

惑已. 此捨靜住不容雜染. 謂如不逸是無

間道. 此捨是解脫道. 解脫道中不容受雜

染. 此前後時別起勝用. 或今所說此雖同

時. 同時不逸能除障已. 捨令此心寂靜而

住. 義說前後. 依此二用互增之時說其相

也. 此間據別障掉擧等取餘法. 不同對法

第十除貪2愛. 對法第一明通能治一切法

也

論. 此無別體至卽心等故述曰. 下廢立. 然

今此捨離前四法無別相及作用. 何以故.

若能令寂靜名捨. 卽四法之能. 若所令寂

靜名捨. 卽除四法外餘心等是. 然旣以能

寂靜爲捨. 故體卽四法. 信等淨相等. 是非

靜也. 如前不逸就勝依立. 義如前說. 此亦

應爾. 就勝而說. 餘法不障. 對法第十及顯

揚云. 如契經說爲除貪憂心依止捨. 此

據離欲或無漏捨相語. 以憂根俱亦有捨

也. 然煩惱俱憂及貪皆是欲界. 與善心等性

相違返. 說名除也. 對法第十3八道支中說

故. 唯約無漏

論. 云何不害至悲愍爲業述曰. 此總擧已

論. 謂卽無嗔至假名不害述曰. 於有情

不損惱. 非謂不斷命. 不斷命是無瞋故.

故此但約不損惱事. 餘文可知

中	欄

問此旣無瞋. 何須別立

論. 無瞋□對至粗相差別述曰. 此有二解.

無瞋返對斷物命之瞋. 此不害卽違於損

惱物之害. 故此二別. 明害損物不爲斷命.

瞋斷物命不但損物. 旣爾如訶風等不

斷物命. 卽非害故. 故知此中且約粗相. 於

有情所辨此二別又不約所治. 但明此

體別. 前無瞋與有情樂. 是慈之體. 不害拔

衆生之苦. 卽是悲也. 故顯揚第四云. 慈以無

瞋爲性. 悲以不害爲性. 今此二□約粗

相別

論. 理實無瞋至彼二勝故述曰. 理實無瞋

體是實有. 不害依無瞋一分拔苦之義勝

故. 假立不害問前大悲以無瞋癡二法

爲體. 今何故獨言不害彼據實體. 此約

假成. 又彼是大悲. 此但是悲. 四無量攝問

何不於無貪等上建立答爲顯功德中

慈悲二相別. 故依無瞋假立. 不依無貪等

問諸功德等. 如勝處等亦以無貪爲性.

何以善中. 不依無貪之上. 爲顯功德別故.

別立一假法也答一切功德依聖人勝.

於聖人身佛爲最勝. 佛身之中利樂有情勝.

利樂之中慈悲二種最勝. 爲顯極勝功德

別故. 依無瞋立不害. 非無貪等顯揚第

二云喜是不嫉. 何故立不爲善根答拔

苦悲勝. 別立不害. 喜不勝悲. 不立不嫉

論. 有說不害至謂賢善性述曰. 薩婆多師

正理論等. 說謂賢善性. 謂有此者人卽賢

善也

下	欄

論. 此相云何述曰. 此論主問

論. 謂不損惱述曰. 此外人答

論. 無瞋亦爾至是無瞋故述曰. 非離無瞋

別有自性. 謂於有情不爲損惱. 體性賢善

之相卽無瞋. 故離無瞋無別不害. 明不害

是假也. 第二出十一善體已

論. 及顯十一至諸心所法述曰. 自下第三

諸門分別. 於中有十二. 第一義攝所餘

頌云行捨及不害. 此因解及字. 謂及顯善

十一之外. 更有義別心所. 謂欣厭等. 梵云

遮有二義. 一及. 二等. 不能置等言故總

有及字. 及字有二義. 一顯十一各各體別.

卽相違釋. 二顯十一外心所. 今論但約等

取餘法一義解也

論. 雖義有別至故不別立述曰. 釋不應

爲善法所以. 此欣厭等. 雖義望前十一

有別. 然非實有雜事經者. 是阿含經雜事

品. 及今法蘊足□廣解. 及大論五十六六十

九. 皆具有染名字解之. □彼善等. 雖依

義別說種種名. 而體離此十一法更無異

故. 不別立之

論. 欣謂欲俱至不增□故述曰. 此是無瞋

一分. 於境不憎方欣彼故. 此性非欲. 欲俱

法也. 然八十六解三不善根衆名中. 不說

瞋名欣. 貪亦名欣. 今若□彼名. 不欣應無

貪一分. 貪是著義. 染貪名欣. 無貪厭義. 無

瞋名欣. 各約一義亦不相違

論. 不忿恨惱至瞋一分故述曰. □二十隨

惑中四法. 不忿不恨不惱不嫉亦然. 隨應

經數: 一八三○

經名: 成唯識論述記卷第六本

頁數: 四四○

上	欄

正□無瞋一分. 彼所治者瞋之分故. 隨應之

言顯不同欣與欲俱故. 此忿等不然. 1各

各別□. 又但是彼無瞋 分. 2故言隨應. 復

言等者. 依瑜伽八十九. 等取不憤發不惡

說非不忍不□突不□□無瞋尋無害尋

等七法

論. 厭謂惠俱至不染著故述曰. 此卽無貪

一分. 於所厭不染故

論. 不□□等至貪一分故述曰. □隨二法

不□不□. 此是無貪一分. 彼是貪之分故. 隨

應之言前厭惠俱. 此不爾故. 又各各□. 等者

依八十九. 等取不硏心. 乃至不家勢尋等十

八種

論. 不覆□諂至貪癡一分故述曰. 不覆不

□不諂三法. 是二善根一分. 隨應正□貪

癡一分. 無貪卽□貪分等. 故言隨應. 3者義

更等取六十二中不□不詐等. 此中不覆所

治之覆. 有貪著名故覆罪. 有癡故覆罪故.

今無貪癡一分. 論唯說是癡分. 起必有癡

故. 以理釋之

論. 有義不覆至亦貪一分故述曰. 此敎爲

證. 此唯無癡一分. 此所治覆. 瑜伽對法皆

言癡分. 不說爲貪分故. 貪名故覆. 覆體亦

癡. 癡故然也. 前解爲勝. 雖無論文理故勝

也

以前卽忿等初九訖. 以害有正□故此中不

出. 上根本惑六中三根自有□. 餘三不□.

且□不慢

論. 有義不慢至不慢彼故述曰. 三說可知.

中	欄

然對法解. 慢不敬苦生爲業. 卽此中第三□

一分勝. 以□崇敬師長等故. 此論卷下煩

惱之中. 但言障不慢. 義可通三. 然障於

□. 如前理可

論. 有義不疑至無猶豫故述曰. 不疑三解

如文可知. 瑜伽第八. 疑謂分別異覺爲體.

覺卽惠也. 五十八云簡擇猶豫. 故正簡擇卽

是正見. 不疑說爲正見少分. 亦有此理. 然

隨煩惱有八. 相□入善之中. 謂無□無愧

不信懈怠□比掉擧害放逸. 餘十二不□

前解九法訖. 以是小煩惱攝一段明之. 下

有三法. 皆通染心起. 故在後簡

論. 不散亂體至卽是正念述曰. 不亂體卽

正定. 雖散亂別有體或無體. 卽定少分. 皆

□彼名正定. 性對治故. 根本中染見隨中不

正知. 今□皆入善惠所攝. 不正知或別境

惠分. 或癡分皆爾. 性對治也. 不忘失念. 是正

念. 設別境念分. 或是癡分. 亦爾

此三設是□癡分者. 以有別境分故. 別境

通三性. 不□爲善. 欲勝解亦爾. 然此唯說

是癡分者. 所以不說. 前忿等卽□入善. 以

無別體不通三性故

論. 悔眠尋伺至無別□對述曰. 不定四法.

通染不染三種性故. 如遍行觸等. 等餘四

法. 別境中欲等. 亦等四法. 無別□對. 唯惡

不通三性法者. 方□之也. 此前或有行相

相□. 如捨治掉擧. 掉擧相高. 捨相靜故. 亦

得通治. 以掉擧是貪癡分故. 又說性對治

卽忘念等三癡分者. 是不忘念等正□是. 或

下	欄

有行相體性皆相□. 不忿等是無瞋一分等.

如理應思. 然八十九大有諸煩惱名字. 一

一應□對之數彼多少何分所攝

第二問答廢立

論. 何緣諸染至有不爾者述曰. 外人問曰.

何緣前說除別境等體外. 合根本二十六隨

煩惱中. 十一別□爲善. 餘者此中及諸論中

不別□之. 有何所以

論. 相用別者至故不應責述曰. 論主答曰.

相用別者別立爲善. 餘所□善相用不別. 故

不立之. 汝何須責

問若爾此何別. 自餘何無用

論. 又諸染法至別立善法述曰. 論主答曰.

此諸染法遍六識者. 勝故□之. 以能染體

遍多識故. 過失流滿多識中故

論. 慢等忿等唯意識俱述曰. 4根本中慢等

七. 隨惑之中忿等九法. 唯意識起流滿識少.

所以不□別立善法. 不5約一一功能增勝.

不嫉卽是喜無量故. 亦應別□. 但以流滿識

非多故. 無此妨也. 然不障餘□爲善法

問若爾者害唯在意. 應不□之

論. 害雖亦然至□立不害述曰. 論主答曰.

害雖亦爾唯在意地. 有三義故所以別□

不同忿等. 一數6現起. 卽簡餘煩惱. 嫉□

雖亦然. 二此則損自他. 嫉等不然故. 三障

無上乘勝因之悲故. 無上之乘要須悲救. 悲

因旣闕. 難以濟生. 害之功能增障於此. 故

雖在意與餘亦同. 三義勝餘故須□善. 令

知此失故□立善. 生得善位隨此而說